# INDOKOLÁS

**a 2025. évi költségvetési rendelet II. számú módosításhoz**

**I. A 2024. évi költségvetési maradvány elszámolása**

Az előterjesztett rendeletmódosításban Szombathely Megyei Jogú Város Önkormányzata 2024. évi maradványának jóváhagyása alapján végrehajtott költségvetési előirányzat módosítások kerültek átvezetésre, a maradvány jóváhagyásáról szóló közgyűlési határozatban foglaltakkal egyezően.

***I.A 2024. évi maradvány elszámolás egyenlege: + 212.002 eFt***

**II. A költségvetési rendeletben meghatározottak szerint utólagos tudomásul vételt jelentő tételek**

1. ***Működési és felhalmozási célú támogatások előirányzatainak módosítása***

* A 257/2000. (XII. 26.) Korm. rend. alapján a szociális, gyermekjóléti és gyermekvédelmi ágazati pótlékra jogosult közalkalmazottakat szociális ágazati összevont pótlék illeti meg. Központi bevételként beemelésre került 105.185 eFt összegű támogatás, mellyel egyidejűleg a pótlékra jogosultakat foglalkoztató intézmények (Pálos K. Szociális Szolgáltató Központ és Gyermekjóléti Szolgálat 90.846 eFt, valamint az Egyesített Bölcsődei Intézmény 14.339 eFt) költségvetési kiadási előirányzatai kerültek megemelésre.
* A veszélyhelyzet ideje alatt a szomszédos országban fennálló humanitárius katasztrófára tekintettel érkező személyek elhelyezésének támogatásáról és az azzal kapcsolatos egyéb intézkedésekről szóló 104/2022. (II.12.) Korm.rend. alapján Önkormányzatunk a rendeletben meghatározott támogatás igénylés feltételeinek megfelelően az igény bejelentést megküldi. Az önkormányzat az ideiglenes védelemre jogosult vagy a menedékes szállása és ellátása után naponta elszállásoltanként és ellátottanként 2022. november 1. napját követően 7.000 Ft fajlagos támogatásra jogosult. Ez idáig 2.420 eFt összegű támogatásban részesültünk. Ez alapján mind a bevételi mind pedig a kiadási előirányzat (szociális ágazat kiadásai) beemelése megtörtént a költségvetési rendeletbe. Ezen összegből az elhelyezést és ellátást biztosító intézmények, szervezetek kerülnek támogatásra. Ebből az összegből a Pálos Károly Szociális Szolgáltató Központ és Gyermekjóléti Szolgálat intézmény részére 478 eFt összeg került támogatásként biztosításra.
* A Kulturális és Innovációs Minisztérium Kultúráért Felelős Államtitkársága tájékoztató levele alapján a tárca 2025. évre 347.387 eFt összegű támogatást nyújt a Weöres Sándor Színház Nkft. számára, 81.055 eFt összegű támogatást pedig a Mesebolt Bábszínház számára. A közös működtetési megállapodásban mind az állami támogatás, mind pedig az azzal megegyező összegű önkormányzati támogatás rögzítésre kerül. Ennek alapján indokolt rendezni a két kulturális szervezet költségvetési előirányzatait. A támogatási összegek rendezését követően a városi nagyrendezvények lebonyolításával és az egyéb kulturális rendezvények lebonyolításával kapcsolatos feladatok megvalósításának kiadási tételei is módosításra kerültek.
* A „Települési önkormányzatok egyes szociális és gyermekjóléti feladatainak támogatása” jogcímen 2025. évre vonatkozóan kiegészítő felmérés keretében megigényelt és jóváhagyott központi támogatás összegének további beemelése történt meg 9.801 eFt összegben.

***egyenleg: +9.801 eFt***

1. A költségvetési szervek ***saját hatáskörben végrehajtható előirányzat módosítási*** kérelmet nyújtottak be. A bevételi és kiadási előirányzataik ezen módosítással összességében 30.083 eFt-tal növekedtek.

A 18 óvoda összesen 1.265 eFt működési bevételi többletet realizált. Ezen bevételek az óvodák tekintetében óvodai szolgáltatáshoz (pl. korcsolya oktatás, angol nyelvi oktatás) kapcsolódó befizetésekből származnak. A többletbevételek szakmai anyag beszerzésekre és a hozzá kapcsolódó áfa kiadásokra kerülnek felhasználásra, ezért a dologi kiadások előirányzata került megemelésre.

Továbbá a dologi kiadások előirányzatáról átcsoportosítás történt a beruházási kiadások előirányzatára (216 eFt) a számviteli szabályok szerinti könyvelési felmerülési helynek megfelelően.

A Szombathelyi Köznevelési GAMESZ vonatkozásában a nem szombathelyi lakcímmel rendelkező óvodások után a vidéki önkormányzatok által befizetett étkezési hozzájárulások bevételi többlete 1.048 eFt és 35 eFt felhalmozási célú többletbevétel került beemelésre.

Ugyanekkora összeggel növekedett a dologi kiadások (vásárolt élelmezési kiadások) előirányzata is.

Továbbá átcsoportosítás történt a dologi kiadások és a felhalmozási kiadások előirányzatai között, mely ebben az esetben is a számviteli előírásoknak megfelelően történt. Így felhalmozási kiadásként kerül elszámolásra számítógép konfiguráció beszerzés, mobil kerítés beszerzés, a Napsugár Óvodában inverter csere (1.319 eFt), Vadvirág Óvoda járólapozása (3.347 eFt).

A Savaria Múzeum 3 db szakmai pályázaton elnyert működési célú támogatásokból összesen 13.406 eFt összeg többletbevételt realizált, amit a pályázati kiírásokban és támogatási szerződésekben foglaltak szerint kell az intézménynek felhasználnia, ennek megfelelően történik mind a bevételi, mind pedig a kiadási előirányzatok beemelése az intézmény költségvetésébe.

Ezem túlmenően a 2024. évi maradvány elszámolásakor dologi kiadások között jóváhagyott tételek, melyek elnyert projektekhez kapcsolódnak (régészeti park kialakításához eszköz beszerzés, speciális látcső beszerzése) kerültek átcsoportosításra a felhalmozási kiadások előirányzatára 38.046 eFt összegben.

A Pálos Károly Szociális Szolgáltató Központ és Gyermekjóléti Szolgálat intézmény kiemelt kiadási előirányzatok között átcsoportosításának főbb indoka:

- a Családok Átmeneti Otthonában beszerzésre kerülő tárgyi eszközök (bútor beszerzések, a Gagarin u. idősek klubjában wifi rendszer bővítése, stb. ) számviteli elszámolása miatt 2.134 eFt összegben.

- a Domonkos u. elektromos kapu javítási költségeinek elszámolása miatt pedig 411 eFt összegben.

Az Egészségügyi és Kulturális GESZ 1.016 eFt összegben előirányzat átcsoportosítást kérelmezett, amelyet a nem eszközprivatizált háziorvosok részére történtő eszközbeszerzések dologi és felhalmozási kiadások között történő elszámolása indokol.

Az Egyesített Bölcsődei Intézmény 13.519 e Ft összegű többletbevételt realizált, ami a munkaerőpiacra újonnan belépők (20 fő) után szociális hozzájárulási adó kedvezménye. Ezen összeggel a dologi kiadások előirányzata került megemelésre (tanulók munkaruha költségtérítésére, orvosi vizsgálat költségeire, szakmai anyag beszerzésre, stb. )

A Vásárcsarnok a dologi kiadások 3.547 eFt-al történő csökkentése mellett emeli a beruházások előirányzatát a számviteli szabályok szerinti elszámolási helynek megfelelően. A beszerzések az 50. jubileumi rendezvénysorozat megszervezéséhez kapcsolódó eszköz beszerzéseket (rendezvény székek, közösségi fal, szeleltív hulladékgyűjtők, nyomtatók beszerzése, stb. ) jelentenek.

A Polgármesteri Hivatal „Működési célú támogatások államháztartáson belülről” bevételi előirányzat összege 810 eFt-al növekedett, mely a mezőőri szolgálat működéséhez kapott támogatás összegéből származik. A bevételi többlet a támogatás elszámolási rendjének megfelelő kiadási előirányzatokra került beemelésre.

***b) egyenleg: 0 eFt***

1. ***A*** ***működési és felhalmozási célú államháztartáson belülről kapott támogatások, és a működési és felhalmozási célú átvett pénzeszközök bevételei*** jellegéből adódóan meghatározott célú kiadások teljesítésének fedezetéül szolgálnak. A működési célú bevételi előirányzat 4.322 eFt összeggel növekedett, mely az iSi Automotive Hungary Kft. támogatási összegét jelentette. A bevétel felhasználása két kulturális tételen történik: Savaria Karnevál megrendezése (2.161 eFt) és a vásárok, rendezvények megrendezése (2.161 eFt).

A felhalmozási célú bevételi előirányzat a 199/2024. (XII.17.) VISB sz. határozatban foglaltak alapján – MVM Zrt. és Szombathely Megyei Jogú Város Önkormányzata között létrejött pénzeszköz átadási-átvételi megállapodás szerint - teljesült 38.449 eFt összegben. A befolyt bevételből a Kálvária utcában történt két közműkivitelezés során a forgalmi sáv helyreállítását kell önkormányzatunknak megvalósítania, ennek megfelelően került beemelésre a kiadási előirányzat is a bevétellel azonos összegben.

***c)egyenleg: 0 eFt***

***d) A*** ***működéshez kapcsolódó*** – jelen módosításban beemelésre kerülő - ***többletbevételek*** összege mindösszesen 1.012.951 eFt.

* A „Köztemetés költségeinek megtérítéséből”, és a „Köztemetés költségeinek megtérülés más önkormányzattól” származó többletek a „Segély önkormányzati támogatásból” tételre és az „Egyéb lakásgazdálkodási és szociális kiadások” tételre kerültek beemelésre mindösszesen 8.932 eFt összegben.
* A Közösségi Bérlakás Rendszer működéséhez kapcsolódó lakbér bevétel összege, mely 13.788 eFt beemelésre került a Közösségi Bérlakás Rendszer kiadási előirányzatára.
* A 2025. évi I – IV. havi teljesítési adatok alapján a „Vásárok bevétele” és a „Vásárokhoz kapcsolódó közterület foglalási díjbevétel” tételek többlete mindösszesen 4.543 eFt. Ezen összeggel megemelésre került a „Vásárok, rendezvények, karácsonyi díszkivilágítás” költségvetési tétel kiadási előirányzata.
* Rendezésre kerültek a „Viziközmű és szennyvízközmű használati díjhoz” kapcsolódó bevételi és kiadási előirányzatok 985.688 eFt összegben.

***d)egyenleg: 0 eFt***

1. ***Szombathely Megyei Jogú Város Önkormányzata 2025. évi költségvetésről szóló 4/2025. (II.28.) számúrendelet 10. § (4) bekezdésében foglaltak alapján történt polgármesteri rendelkezések:***

|  |  |
| --- | --- |
| **Költségvetési előirányzat megnevezése** | **Összeg (ezer forintban)** |
| Mocorgó Óvoda - felügyeleti szervtől kapott támogatás zárolása | -1.000 |
| Oktatási ágazat kiadásai - Energiaügyi Minisztérium "Zöld óvoda" program támogatás (Mocorgó Óvoda) | +1.000 |
| Általános tartalék | -1.500 |
| Kulturális ágazat, média kiadásai - Aktív időskor Szombathelyen program | +1.500 |
| Út híd fenntartási kiadások - Burkolati jelek festése | -20.000 |
| Út híd fenntartási kiadások - Hézagkiöntés | -5.000 |
| Út híd fenntartási kiadások - Kerékpárút fenntartás | -10.000 |
| Út híd fenntartási kiadások - Közlekedési infrastruktúra fejlesztése, fenntartása | +35.000 |
| Sport ágazat kiadásai - Viktória Football Club támogatása | +7.000 |
| Egyéb, más ágazathoz nem sorolható intézmények és feladatok kiadásai - Egyéb kiadások | -7.000 |

***e)egyenleg: 0 eFt***

***f) Ágazati kiadásokból, polgármesteri keretből történt átcsoportosítások:***

* A Kulturális, Oktatási és Civil Bizottság 44/2025. (III.25.) KOCB számú határozata alapján az „Oktatási ágazat - Önkormányzati napközis tábor megszervezése” tételsor 10.000 eFt összegű előirányzata átcsoportosításra került a Köznevelési GAMESZ költségvetésébe a határozatban foglaltaknak megfelelően, a nyári napközis tábor megszervezéséhez szükséges kiadások fedezetének biztosítása érdekében.
* A Városstratégiai, Idegenforgalmi és Sport Bizottság 99/2025. (IV.22.) VISB számú határozata alapján a „Gyermekvédelmi ágazat kiadásai – Bölcsődék karbantartási kiadásai, játszótéri eszközök beszerzése, cseréje” tételsor 10.000 eFt összegű előirányzata átcsoportosításra került az Egyesített Bölcsődei Intézmény költségvetésébe, a határozatban nevesített feladatok végrehajtása érdekében.
* A Savaria Múzeum részére a Képtár „SZEZON kiállítás” megrendezéséhez 150 eFt összeg átcsoportosításra került a polgármesteri keretből.

***f) egyenleg: 0 eFt***

***g) Egyéb átcsoportosítások:***

Az átcsoportosítás keretében egyenleget nem érintő változások kerültek végrehajtásra, melyet szakmai indokok támasztanak alá, továbbá technikai jellegűek.

* A téli és tavaszi szünetben történt étkeztetések elszámolásai alapján a „Szünidei gyermekétkeztetés” tételsorról 1.075 eFt összegű előirányzat átcsoportosításra került a feladatot ellátó Pálos Károly Szociális Szolgáltató Központ és Gyermekjóléti Szolgálat intézmény költségvetésébe.
* A pénzügyi mérlegben tartalékként szerepeltetett „Tartalék - a városi kistelepülési célú könyvtárakat megillető kiegészítő állami támogatás - kötött felhasználású támogatás a Berzsenyi D. könyvtár részére” 142.713 eFt összege átcsoportosításra került a pályázat címzettjének a Berzsenyi Dániel Könyvtárnak a működési és felhalmozási kiadási előirányzatai közé.
* A pénzügyi mérlegben tartalékként szerepeltetett „Tartalék - kulturális intézményekben és cégekben foglalkoztatottak jogszabály szerinti bérjellegű kiadásaira kapott állami támogatás tartaléka” tételsorról 240.132 eFt összeg átcsoportosításra került a 2025. évi kulturális ágazatot érintő bértámogatás fedezetére az alábbi cégek, intézmények költségvetésébe: AGORA Savaria Kulturális és Médiaközpont Nonprofit Kft. 24.570 eFt, Mesebolt Bábszínház 19.926 eFt, Savaria Szimfonikus Zenekar 77.726 eFt, Berzsenyi Dániel Könyvtár 38.000 eFt, Savaria Múzeum 79.910 eFt.
* A JustNature projekt maradvány összegéből 1.500 eFt átcsoportosításra került a „fenntarthatósági és klímapolitikai célok megvalósulása” tételsorra, a Zöldlevél díj pályázat előkészítése érdekében.
* Az egészségügyi ágazat kiadásai közül a „Háziorvosi rendelők karbantartása” költségvetési tétel 12.000 eFt összegű előirányzata és az „Egészség-hét” 500 eFt összegű előirányzata átcsoportosításra került a feladatokat ténylegesen ellátó-végrehajtó Egészségügyi és Kulturális GESZ költségvetésébe.
* A számviteli szabályok szerint a felhalmozási jellegű kiadásokhoz kapcsolódó fordított áfa tételek összegei átcsoportosításra kerültek a felhalmozási jellegű tételek önálló költségvetési soráról a hozzá tartozó fordított áfa tételsorra mindösszesen 54 eFt összegben.

***g) egyenleg: 0 eFt***

1. ***Az utólagos tudomásul vételt jelentő tételek a) – g) egyenlege: +9.801 eFt***

**III.Közgyűlési határozatok és önkormányzati rendelet alapján biztosított tételek**

* A ***141/2024.(V.30.) kgy. sz. határozatban*** foglaltak szerinta Közgyűlés egyetértett a NetZeroCities Tanulóvárosi projekt benyújtásával. A projekt pozitív elbírálásban részesült. Így jelen rendelet módosításban a porjekt bevételi és kiadási előirányzata beemelésre került 300 eFt összegben.

***(egyenleg: 0 eFt)***

1. ***A közgyűlési határozatok és önkormányzati rendelet alapján biztosított tételek összevont egyenlege: 0 eFt***
2. **2024. évi szabad maradvány felosztása**

|  |  |  |
| --- | --- | --- |
| **Sorszám** | **Megnevezés - többletkiadások** | **Összeg (ezer forintban)** |
| **1.** | Központi költségvetési törvény szerinti éves elszámolás | 21.112 |
| **2.** | HVSE részére támogatás biztosítása a 9/2025. (I.30.) kgy. sz. határozat alapján | 28.000 |
| **3.** | HVSE részére további támogatás biztosítása | 30.000 |
| **4.** | Savaria Turizmus Nkft. támogatása | 6.754 |
| **5.** | Sport nagyrendezvények | 30.000 |
| **6.** | Pénzeszköz átadás a Dob u. felújítása céljából | 7.000 |
| **7.** | Fekete István Állatvédő Egyesület támogatása | 350 |
| **8.** | Állatvédők Vasi Egyesülete működési támogatás | 350 |
| **9.** | INTERREG VI-A AT-HU program - Közös drogprevenciós képzési program kialakítása és megvalósítása az osztrák-magyar határtérségben projekt önrész biztosítása (190/2024. (IX.26.) Kgy.sz.határozat) | 1.850 |
| **10.** | Egyéb kiadások | 4.922 |
| **11.** | Önkormányzat működéséhez kapcsolódó, jogszabályon alapuló, egyéb kiadások | 8.465 |
| **12.** | Savaria Karnevál megrendezése | 13.000 |
| **13.** | Hajdú utca burkolat javítás, felújítása | 5.000 |
| **14.** | Tartalék - városi cégek, intézmények, szolgáltatások működésére | 65.000 |
|  | **ÖSSZESEN** | **221.803** |

***IV. A 2024. évi szabad maradvány felosztásának összevont egyenlege: - 221.803 eFt***

1. **Pénzügyi egyensúly**

|  |  |
| --- | --- |
| **Megnevezés** | **Összeg (ezer forintban)** |
| 1. 2024. évi szabad maradvány | + 212.002 |
| 1. Az utólagos tudomásul vételt jelentő tételek | + 9.801 |
| 1. A közgyűlési határozatok és önkormányzati rendelet alapján biztosított tételek | 0 |
| 1. A 2024. évi szabad maradvány felosztása | * 221.803 |
| **Összesen** | **0** |

Jelen rendelet módosításban a forrás biztosítását igénylő tételek és a rendelkezésre álló szabad többlet források egyenlege nulla.

1. **Létszám előirányzat**

* Végrehajtásra került a 89/2025. (III.27.) kgy.sz. határozat, mely a Szivárvány Óvodában 1 fő gyógypedagógus létszámfejlesztés mondott ki, 2025. szeptember 1-től.